Statistika ishlarini tashkil etish va yuritish tizimini yangi bosqichga olib chiqish boʻyicha qoʻshimcha chora-tadbirlar toʻgʻrisida
(decree, 2026-04-13)

Mamlakatimizda statistika ishlarini tashkil etish va yuritish tizimini ilgʻor xalqaro standartlar asosida yanada takomillashtirish, ijtimoiy-iqtisodiy rivojlanish jarayonida barcha subyektlarni haqqoniy va sifatli statistik maʼlumotlar bilan taʼminlash maqsadida qaror qilaman: 1. Statistika ishlari samaradorligini yanada oshirishning quyidagi ustuvor yoʻnalishlari belgilansin: (a) makroiqtisodiyot va tarmoqlar darajasida statistik kuzatuv oʻtkazish tizimini hamda ularning metodologiyasini xalqaro standart va tavsiyalarga muvofiq takomillashtirib borish; (b) integratsiya jarayonlarini kengaytirish orqali statistik hisobotlarni qisqartirish va biznesga hisobot topshirish yukini kamaytirib borish; (v) “mahalladan — respublikagacha” tamoyili boʻyicha statistik koʻrsatkichlarni shakllantirish tizimini yaratish orqali maʼlumotlarning ishonchliligini taʼminlash; (g) xorijiy statistika organlari hamda sohaga oid xalqaro tashkilotlar bilan hamkorlikni mustahkamlash, ular yordamida kadrlar salohiyatini oshirish; (d) aholi, tadbirkorlik subyektlari va davlat organlari ehtiyojidan kelib chiqib yangi statistik mahsulot va xizmatlarni joriy etish. 2. Oʻzbekiston Respublikasi Prezidenti huzuridagi Statistika agentligi Oʻzbekiston Respublikasi Milliy statistika qoʻmitasi sifatida qayta tashkil etilsin. 3. Statistika ishlarini tashkil etish tizimini yaratishga koʻmaklashish hamda rasmiy statistikani tayyorlovchilarning sohaga oid faoliyatini muvofiqlashtirish maqsadida Respublika statistika kengashi tashkil etilsin hamda uning tarkibi 1-ilovaga muvofiq tasdiqlansin. Belgilansinki, Respublika statistika kengashi rasmiy statistikani yuritish tizimini rivojlantirish, muvofiqlashtirish va faoliyat koʻrsatishiga oid masalalar boʻyicha kollegial maslahat organi hisoblanadi. 4. Milliy statistika qoʻmitasi, Iqtisodiyot va moliya vazirligi, Investitsiyalar, sanoat va savdo vazirligi hamda Raqamli texnologiyalar vazirligining 2025-yil yakuniga qadar “Hududlar statistikasi” axborot tizimini ishga tushirish hamda unda quyidagi natijadorlik koʻrsatkichlarini viloyat, tuman (shahar)lar kesimida aks ettirish haqidagi takliflari maʼqullansin: (a) tadbirkorlik subyektlarining faolligi va iqtisodiyot tarmoqlariga kiritilgan investitsiyalar, yangi ish oʻrinlari, aholi bandligi va daromadlari, soliq va budjetga tushumlar, sanoat, servis va eksport; (b) ishga tushirilgan yangi energiya quvvatlari, iqtisodiyotda energiya tejamkorligi, yoqilgʻi resurslaridan samarali foydalanilishi hamda energiya tizimi barqarorligi, shuningdek, isteʼmolida yashil energiya ulushi; (v) hududlarda amalga oshirilayotgan ijtimoiy va iqtisodiy dasturlar boʻyicha aholi daromadi, kambagʻallik darajasi, bandlik va ishsizlik boʻyicha koʻrsatkichlar qiyosiyligini taʼminlash. 5. Milliy statistika qoʻmitasi hamda vazirlik va idoralarning axborot tizimlarini oʻzaro integratsiya qilish boʻyicha “yoʻl xaritasi” 2-ilovaga muvofiq tasdiqlansin. Belgilansinki, axborot tizimlarining integratsiyasi doirasida: (a) Milliy statistika qoʻmitasi ikki oy muddatda va kelgusida zaruratga qarab davlat organlari va tashkilotlarining axborot tizimlaridagi maʼlumotlarni shakllantirish uslubiyotini hamda axborot tizimlaridagi maʼlumotlarni auditdan oʻtkazadi; (b) davlat organlari va tashkilotlari oʻzlari yigʻadigan maʼlumotlarning roʻyxati, uslubiyoti va tasniflagichini, shuningdek, ularni yigʻish bilan bogʻliq hisobot shakllari va axborot tizimlarini Milliy statistika qoʻmitasi bilan majburiy tartibda kelishadi; (v) Milliy statistika qoʻmitasiga davlat organlari va tashkilotlarining axborot tizimlari hamda resurslaridagi maʼlumotlarni elektron tarzda toʻgʻridan-toʻgʻri, bevosita integratsiya qilib olish huquqi beriladi. 6. Milliy statistika qoʻmitasi hamda davlat organlari va tashkilotlari axborot tizimlarini oʻzaro integratsiya qilish ishlarini muvofiqlashtirish boʻyicha ishchi guruh 3-ilovaga muvofiq tarkibda tashkil etilsin. 7. Iqtisodiyot va moliya vazirligi hamda Milliy statistika qoʻmitasining 2025-yil yakuni boʻyicha hisobot davridan boshlab quyidagilarni nazarda tutuvchi takliflari maʼqullasin: (a) xodimlar soni yillik oʻrtacha 5 kishidan kam boʻlgan va (yoki) yillik tushumi bazaviy hisoblash miqdorining 2 000 barobarigacha boʻlgan mikrofirma va kichik korxonalar uchun yillik statistika hisobotini topshirish majburiyatini bekor qilib, har uch yilda bir marotaba statistik hisobot topshirilishini belgilash (bundan davlat ulushi 50 foiz va undan yuqori boʻlgan korxonalar, dasturlarga kiritilgan va aksiz soligʻi toʻlovchi subyektlar mustasno); (b) Milliy statistika qoʻmitasi tomonidan mazkur mikrofirma va kichik korxonalar faoliyati boʻyicha maʼlumotlarni Soliq qoʻmitasining axborot tizimidan olib, statistik koʻrsatkichlarni shakllantirish; (v) yetishtirilgan qishloq xoʻjaligi mahsulotlari boʻyicha statistik koʻrsatkichlarni shakllantirishda Qishloq xoʻjaligi vazirligi, Kambagʻallikni qisqartirish va bandlik vazirligi, Kadastr agentligi hamda tegishli davlat organlari va tashkilotlarining axborot tizimlari va maʼmuriy maʼlumotlaridan foydalanish. 8. Statistika organlarida sunʼiy intellekt texnologiyalaridan foydalangan holda 2026-yil 1-yanvardan boshlab quyidagi interaktiv xizmat turlari joriy etilsin: (a) hisobotlarni topshirishda korxona va tashkilotlarga maslahat beruvchi “Maslahatchi” sunʼiy intellektga asoslangan interaktiv xizmati; (b) foydalanuvchilarga statistik maʼlumotlarni tez izlab topishga koʻmaklashuvchi “Tahlilchi” sunʼiy intellektga asoslangan konsultativ xizmati; (v) statistik kuzatuvlarni telefon yordamida oʻtkazish imkonini beruvchi “Call-markaz” faoliyati. 9. Statistika ishlari samaradorligini oshirish maqsadida: (a) 4-ilovada keltirilgan davlat organlari va tashkilotlarining markaziy apparatlaridagi tahliliy boʻlinmalar zimmasiga statistik va maʼmuriy maʼlumotlarni yigʻish, tahlil qilish va eʼlon qilish vazifalari yuklatilsin; (b) Milliy statistika qoʻmitasi Jahon banki bilan hamkorlikda amalga oshirilayotgan “Oʻzbekistonda statistika tizimi salohiyatini mustahkamlash” loyihasi doirasida davlat organlari va tashkilotlarining statistik va maʼmuriy maʼlumotlarni shakllantirishga masʼul boʻlinmalar xodimlarining malakasini oshirish choralarini koʻrib borsin. 10. Milliy statistika tizimi uchun malakali mutaxassis kadrlar tayyorlashning samarali mexanizmini joriy etish maqsadida 2025/2026 oʻquv yilidan boshlab Milliy statistika qoʻmitasida Toshkent davlat iqtisodiyot universitetining Iqtisodiy statistika kafedrasi filiali tashkil etilsin. Bunda: (a) taʼlim jarayoniga Milliy statistika qoʻmitasining malakali amaliyotchi mutaxassislarini jalb etgan holda nazariya va amaliyot uygʻunligi taʼminlanadi hamda talabalarning malakaviy amaliyotlari statistika organlarida tashkil etiladi; (b) Milliy statistika qoʻmitasi oliy taʼlim muassasalariga zamonaviy talab va standartlarga javob beradigan oʻquv adabiyotlar va qoʻllanmalarni yaratish hamda taʼlim jarayonlariga joriy etishda koʻmaklashadi. 11. Aholi va keng jamoatchilikni dolzarb va ishonchli statistik maʼlumotlar va tahlillar bilan taʼminlab borish maqsadida: (a) Milliy statistika qoʻmitasi tuzilmasida mavjud shtat birliklari doirasida media markaz tashkil etilsin; (b) Milliy statistika qoʻmitasining 2025-yilga moʻljallangan axborot siyosatini yuritish boʻyicha chora-tadbirlar dasturi 5-ilovaga muvofiq tasdiqlansin; (v) Respublika statistika kengashi kelgusi yildan boshlab axborot siyosatini yuritish boʻyicha chora-tadbirlarning yillik dasturini tasdiqlab borsin. 12. Milliy statistika qoʻmitasi 2026-yil 1-iyunga qadar: (a) Milliy statistika tizimiga sifatni boshqarishning ilgʻor tizimlarini joriy etish holatini tarmoq baholashdan (Sectoral Review) oʻtkazishni tashkil etsin; (b) Adliya vazirligi bilan birgalikda 2025-yil 1-iyuldan boshlab yakka tartibdagi tadbirkorlarni davlat roʻyxatidan oʻtkazishni ular shugʻullanishi mumkin boʻlgan faoliyat turlari hamda Oʻzbekiston Respublikasi iqtisodiy faoliyat turlarining umumdavlat tasniflagichi asosida amalga oshirsin; (v) xalqaro tashkilotlar bilan hamkorlikda 2026 — 2030-yillarga moʻljallangan Statistikani rivojlantirishning milliy strategiyasini ishlab chiqsin. Mazkur Milliy strategiyada quyidagilar nazarda tutilsin: (i) milliy statistika tizimi uslubiyotlarini Birlashgan Millatlar Tashkiloti, Xalqaro valyuta jamgʻarmasi va boshqa xalqaro tashkilotlar tomonidan ishlab chiqilgan tamoyillar va qoidalar bilan uygʻunlashtirish orqali maʼlumotlarning xalqaro qiyosiyligini taʼminlash; (ii) yalpi statistika hisobotlarini bosqichma-bosqich tanlanma kuzatuvlar bilan almashtirish hisobiga birlamchi statistik maʼlumotlarni toʻplash tizimini takomillashtirib borish; (iii) idoraviy maʼlumotlar bazalaridan foydalanishni integratsiya qilish asosida yanada kengaytirish orqali kuzatuvlarni bosqichma-bosqich maqbullashtirish hamda tadbirkorlarga boʻlgan hisobot topshirish yukini kamaytirish; (iv) raqamli yechimlardan, shu jumladan, sunʼiy intellekt hamda katta hajmdagi maʼlumotlarni boshqarish texnologiyalaridan foydalanish imkoniyatlarini kengaytirish; (v) statistik maʼlumotlardan foydalanuvchilar va yetkazib beruvchilar oʻrtasidagi oʻzaro hamkorlikni yaxshilash hamda talab yuqori boʻlgan maʼlumotlar hamda tahliliy axborotlarni tayyorlash mexanizmlarini joriy etish. (vi) aholi va qishloq xoʻjaligini roʻyxatga olish natijalari asosida aholi jon boshiga nisbatan shakllantiriladigan koʻrsatkichlarni qayta hisoblashni amalga oshirish. 13. Belgilansinki: (a) davlat organlari va tashkilotlarida islohotlar natijadorligini baholash boʻyicha Milliy statistika qoʻmitasi bilan toʻgʻridan-toʻgʻri tuziladigan shartnoma asosida joylarda tanlanma kuzatuvlarni oʻtkazib borish amaliyoti joriy etiladi; Bunda, tanlanma kuzatuvlarning yillik rejasi Milliy statistika qoʻmitasi tomonidan statistika dasturi doirasida tasdiqlanadi; (b) barcha darajadagi statistika organlarining “Rasmiy statistika toʻgʻrisida”gi Qonunga asosan olib boradigan faoliyatiga, shu jumladan, statistik kuzatuvlarni oʻtkazish, statistik maʼlumotlarni tayyorlash va ularni eʼlon qilish jarayonlariga har qanday taʼsir koʻrsatishga yoʻl qoʻyilmaydi. 14. Oʻzbekiston Respublikasi Prezidentining ayrim hujjatlariga 6-ilovaga muvofiq oʻzgartirish va qoʻshimchalar kiritilsin. 15. Oʻzbekiston Respublikasi Prezidentining ayrim hujjatlari 7-ilovaga muvofiq oʻz kuchini yoʻqotgan deb hisoblansin. 16. Milliy statistika qoʻmitasi manfaatdor vazirlik va idoralar bilan birgalikda uch oy muddatda qonunchilik hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 17. Mazkur Farmon ijrosini samarali tashkil qilishga masʼul va shaxsiy javobgar etib Milliy statistika qoʻmitasi raisi belgilansin. Ushbu Farmon ijrosini nazorat qilish Bosh vazir oʻrinbosari J.A. Qoʻchqorov zimmasiga yuklansin. 1. Oʻzbekiston Respublikasi Prezidentining 2012-yil 10-apreldagi “Toʻgʻridan-toʻgʻri xorijiy investitsiyalar jalb etilishini ragʻbatlantirishga oid qoʻshimcha chora-tadbirlar toʻgʻrisida”gi PF-4434-son Farmonining 8-bandidagi “Iqtisodiy taraqqiyot va kambagʻallikni qisqartirish vazirligi, Moliya vazirligi, Investitsiyalar va tashqi savdo vazirligi, Davlat statistika qoʻmitasi” soʻzlari “Iqtisodiyot va moliya vazirligi, Investitsiyalar, sanoat va savdo vazirligi, Milliy statistika qoʻmitasi” soʻzlari bilan almashtirilsin. 2. Oʻzbekiston Respublikasi Prezidentining 2014-yil 7-apreldagi “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida”gi PF-4609-son Farmoni 8-bandining uchinchi xatboshisidagi “oʻtkazib boradilar” soʻzlaridan keyin “, qonunchilik hujjatlarida belgilangan hollar bundan mustasno” soʻzlari bilan toʻldirilsin. 3. Oʻzbekiston Respublikasi Prezidentining 2018-yil 5-maydagi “Prokuratura organlari kadrlarini tayyorlash, qayta tayyorlash va ularning malakasini oshirish tizimini tubdan takomillashtirish chora-tadbirlari toʻgʻrisida”gi PF-5438-son Farmoni 10-bandining toʻrtinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 6. Oʻzbekiston Respublikasi Prezidentining 2019-yil 10-yanvardagi “Urbanizatsiya jarayonlarini tubdan takomillashtirish chora-tadbirlari toʻgʻrisida”gi PF-5623-son Farmonida: 6-banddagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; ilovaning 15-pozitsiyasi “Masʼul ijrochilar” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 7. Oʻzbekiston Respublikasi Prezidentining 2019-yil 22-fevraldagi “Sotsiologik tadqiqotlar oʻtkazishni davlat tomonidan qoʻllab-quvvatlash chora-tadbirlari toʻgʻrisida”gi PF-5667-son Farmoni 10-bandining ikkinchi xatboshisidagi “Davlat statistika qoʻmitasi, moliya, iqtisodiyot va sanoat, bandlik va mehnat munosabatlari, ichki ishlar vazirliklari, Davlat soliq qoʻmitasi, Davlat bojxona qoʻmitasi” soʻzlari “Milliy statistika qoʻmitasi, Iqtisodiyot va moliya vaziriligi, Kambagʻallikni qisqartirish va bandlik vazirligi, Ichki ishlar vazirligi, Soliq qoʻmitasi, Bojxona qoʻmitasi” soʻzlari bilan almashtirilsin. 8. Oʻzbekiston Respublikasi Prezidentining 2019-yil 13-avgustdagi “Xususiy mulkni himoya qilish va mulkdorlar huquqlarining kafolatlarini kuchaytirish, tadbirkorlik tashabbuslarini qoʻllab-quvvatlash borasidagi ishlarni tashkil qilish tizimini tubdan takomillashtirish boʻyicha qoʻshimcha chora-tadbirlar, shuningdek, tadbirkorlik subyektlarining moliyaviy resurslar va ishlab chiqarish infratuzilmasidan foydalanish imkoniyatlarini kengaytirish toʻgʻrisida”gi PF-5780-son Farmoni 18-bandining birinchi xatboshisidagi “Davlat statistika qoʻmitasi, Davlat soliq qoʻmitasi” soʻzlari “Milliy statistika qoʻmitasi, Soliq qoʻmitasi” soʻzlari bilan almashtirilsin. 9. Oʻzbekiston Respublikasi Prezidentining 2019-yil 23-oktabrdagi “Oʻzbekiston Respublikasi qishloq xoʻjaligini rivojlantirishning 2020 — 2030-yillarga moʻljallangan strategiyasini tasdiqlash toʻgʻrisida”gi PF-5853-son Farmonining 2-ilovasida: 53, 54 va 56-pozitsiyalarning “Ijro uchun masʼullar” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; 55-pozitsiyaning “Ijro uchun masʼullar” ustunidagi “Iqtisodiyot va sanoat vazirligi, Investitsiyalar va tashqi savdo vazirligi, Davlat statistika qoʻmitasi” soʻzlari “Iqtisodiyot va moliya vazirligi, Investitsiyalar, sanoat va savdo vazirligi, Milliy statistika qoʻmitasi” soʻzlari bilan almashtirilsin. 10. Oʻzbekiston Respublikasi Prezidentining 2020-yil 18-fevraldagi “Jamiyatda ijtimoiy-maʼnaviy muhitni sogʻlomlashtirish, mahalla institutini yanada qoʻllab-quvvatlash hamda oila va xotin-qizlar bilan ishlash tizimini yangi darajaga olib chiqish chora-tadbirlari toʻgʻrisida”gi PF-5938-son Farmonining 201-bandidagi “Mahalla va oilani qoʻllab-quvvatlash vazirligi, Davlat statistika qoʻmitasi, Bosh prokuraturasi, Axborot texnologiyalari va kommunikatsiyalarini rivojlantirish vazirligi” soʻzlari “Oʻzbekiston mahallalari uyushmasi, Milliy statistika qoʻmitasi, Bosh prokuratura, Raqamli texnologiyalar vazirligi” soʻzlari bilan almashtirilsin. 11. Oʻzbekiston Respublikasi Prezidentining 2020-yil 16-apreldagi “Oʻzbekiston Respublikasi Prezidenti huzuridagi Jamoatchilik palatasini tashkil etish toʻgʻrisida”gi PF-5980-son Farmoni 12-bandining ikkinchi xatboshisidagi “moliya, iqtisodiy taraqqiyot va kambagʻallikni qisqartirish, bandlik va mehnat munosabatlari, ichki ishlar vazirliklari, Oʻzbekiston Respublikasi Davlat soliq qoʻmitasi, Davlat bojxona qoʻmitasi, Davlat statistika qoʻmitasi” soʻzlari “Iqtisodiyot va moliya vazirligi, Kambagʻallikni qisqartirish va bandlik vazirligi, Ichki ishlar vazirligi, Soliq qoʻmitasi, Bojxona qoʻmitasi, Milliy statistika qoʻmitasi” soʻzlari bilan almashtirilsin. 12. Oʻzbekiston Respublikasi Prezidentining 2020-yil 18-maydagi “Qishloq xoʻjaligi mahsulotlarining sifat va xavfsizlik koʻrsatkichlari xalqaro standartlarga muvofiqligini taʼminlashga doir qoʻshimcha chora-tadbirlar toʻgʻrisida”gi PF-5995-son Farmoniga 2-ilovaning 42-pozitsiyasi “Masʼul ijrochilar” ustunidagi “Davlat statistika qoʻmitasi, Qishloq xoʻjaligi vazirligi, Oʻrmon xoʻjaligi davlat qoʻmitasi, Veterinariya va chorvachilikni rivojlantirish davlat qoʻmitasi” soʻzlari “Milliy statistika qoʻmitasi, Qishloq xoʻjaligi vazirligi, Oʻrmon xoʻjaligi agentligi, Veterinariya va chorvachilikni rivojlantirish qoʻmitasi” soʻzlari bilan almashtirilsin. 13. Oʻzbekiston Respublikasi Prezidentining 2020-yil 5-oktabrdagi “Raqamli Oʻzbekiston — 2030” strategiyasini tasdiqlash va uni samarali amalga oshirish chora-tadbirlari toʻgʻrisida”gi PF-6079-son Farmoniga 25-ilovaning 8, 23, 32, 35-pozitsiyalari “Masʼullar” ustunidagi “Davlat statistika qoʻmitasi (B. Begalov)” soʻzlari “Milliy statistika qoʻmitasi” soʻzlari bilan almashtirilsin. 14. Oʻzbekiston Respublikasi Prezidentining 2021-yil 28-iyundagi “Oʻzbekiston Respublikasining jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini rivojlantirish strategiyasini tasdiqlash toʻgʻrisida”gi PF-6252-son Farmoniga 3-ilovaning 11-bandidagi “Oʻzbekiston Respublikasi Davlat statistika qoʻmitasi” soʻzlari “Oʻzbekiston Respublikasi Milliy statistika qoʻmitasi” soʻzlari bilan almashtirilsin. 15. Oʻzbekiston Respublikasi Prezidentining 2022-yil 28-yanvardagi “2022 — 2026-yillarga moʻljallangan Yangi Oʻzbekistonning taraqqiyot strategiyasi toʻgʻrisida”gi PF-60-son Farmoniga 2-ilovaning 151-pozitsiyasi “Masʼul ijrochilar” ustunidagi “Davlat statistika qoʻmitasi B. Begalov” soʻzlari “Milliy statistika qoʻmitasi” soʻzlari bilan almashtirilsin. 16. Oʻzbekiston Respublikasi Prezidentining 2022-yil 31-maydagi “Isteʼmol bozorlarida narxlar barqarorligini taʼminlashga va monopoliyaga qarshi choralarning taʼsirchanligini oshirishga doir qoʻshimcha chora-tadbirlar toʻgʻrisida”gi PF-145-son Farmoniga 2-ilovaning 13-bandidagi “Oʻzbekiston Respublikasi Davlat statistika qoʻmitasi” soʻzlari “Oʻzbekiston Respublikasi Milliy statistika qoʻmitasi” soʻzlari bilan almashtirilsin. 17. Oʻzbekiston Respublikasi Prezidentining 2022-yil 14-iyundagi PF-154-son Farmoni bilan tasdiqlangan Davlat organlari va tashkilotlari faoliyatining ochiqligini monitoring qilish va baholash boʻyicha metodikada: 4-bandning ikkinchi va sakkizinchi xatboshilaridagi hamda 17-banddagi tegishli kelishikdagi “Moliya vazirligi va Davlat statistika qoʻmitasi” soʻzlari tegishli kelishikdagi “Iqtisodiyot va moliya vazirligi va Milliy statistika qoʻmitasi” soʻzlari bilan almashtirilsin; 8-bandning oltinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; 5-ilova izoh qismining 3-bandi birinchi xatboshisi va 4-bandidagi tegishli kelishikdagi “Davlat statistika qoʻmitasi” soʻzlari tegishli kelishikdagi “Milliy statistika qoʻmitasi” soʻzlari bilan almashtirilsin; 9-ilova 2-bosqichi “Masʼul organlar” ustunidagi “Axborotlashtirish va telekommunikatsiyalar sohasida nazorat boʻyicha davlat inspeksiyasi, Moliya vazirligi, Davlat statistika qoʻmitasi” soʻzlari “Iqtisodiyot va moliya vazirligi, Milliy statistika qoʻmitasi” soʻzlari bilan almashtirilsin. 18. Oʻzbekiston Respublikasi Prezidentining 2005-yil 14-iyuldagi “Oʻzbekiston Respublikasi aholi punktlarining maʼmuriy-hududiy tuzilishini yanada takomillashtirish chora-tadbirlari toʻgʻrisida”gi PQ-120-son qarori 1-bandining toʻrtinchi xatboshisi va 4-bandidagi tegishli kelishikdan “Davlat statistika qoʻmitasi” soʻzlari tegishli kelishikdagi “Milliy statistika qoʻmitasi” soʻzlari bilan almashtirilsin. 19. Oʻzbekiston Respublikasi Prezidentining 2006-yil 16-maydagi “Oʻzbekiston Respublikasining tiklanish va taraqqiyot jamgʻarmasi faoliyatini tashkil qilish chora-tadbirlari toʻgʻrisida”gi PQ-350-son qarori 6-bandining ikkinchi xatboshisidagi “Davlat statistika qoʻmitasi, Moliya vazirligi, Tashqi iqtisodiy aloqalar, investitsiyalar va savdo vazirligi, Davlat raqobat qoʻmitasining” soʻzlari “Milliy statistika qoʻmitasi, Iqtisodiyot va moliya vazirligi, Investitsiyalar, sanoat va savdo vazirligi, Raqobatni rivojlantirish va isteʼmolchilar huquqlarini himoya qilish qoʻmitasining” soʻzlari bilan almashtirilsin. 20. Oʻzbekiston Respublikasi Prezidentining 2017-yil 16-martdagi PQ-2838-son qarori bilan tasdiqlangan Oʻzbekiston Respublikasi Sogʻliqni saqlash vazirligining Respublika shoshilinch tibbiy yordam ilmiy markazining nizomi 16-bandidagi “Davlat statistika qoʻmitasiga” soʻzlari “Milliy statistika qoʻmitasiga” soʻzlari bilan almashtirilsin. 21. Oʻzbekiston Respublikasi Prezidentining 2017-yil 18-apreldagi “Ichki ishlar organlarining huquqbuzarliklar profilaktikasi boʻlinmalari faoliyatini tubdan takomillashtirish chora-tadbirlari toʻgʻrisida”gi PQ-2896-son qarori 7-bandining beshinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 23. Oʻzbekiston Respublikasi Prezidentining 2018-yil 8-yanvardagi “Oʻzbekiston Respublikasining rivojlanish davlat dasturlarini shakllantirish va roʻyobga chiqarish, davlat xaridlarini amalga oshirish doirasida hujjatlarni kompleks ekspertiza qilishning samarali tizimini yaratish toʻgʻrisida”gi PQ-3464-son qarorining 12-bandidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 24. Oʻzbekiston Respublikasi Prezidentining 2018-yil 21-iyundagi “Jahon iqtisodiyoti va diplomatiya universiteti faoliyatini tubdan takomillashtirish chora-tadbirlari toʻgʻrisida”gi PQ-3795-son qarorida: 16-bandning toʻrtinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; 4-ilovaning 18-pozitsiyasi “Buyurtmachi-tashkilotlar roʻyxati” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 25. Oʻzbekiston Respublikasi Prezidentining 2018-yil 26-iyundagi “Ipak yoʻli” turizm xalqaro universitetini tashkil etish toʻgʻrisida”gi PQ-3815-son qarori 25-bandining toʻrtinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 26. Oʻzbekiston Respublikasi Prezidentining 2018-yil 19-iyuldagi “Oʻzbekiston Respublikasi Vazirlar Mahkamasi huzuridagi Atom energiyasi agentligi faoliyatini tashkil etish toʻgʻrisida”gi PQ-3870-son qarorining 10-bandidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 27. Oʻzbekiston Respublikasi Prezidentining 2018-yil 2-noyabrdagi “Oʻzbekiston Respublikasi bojxona organlari kadrlarini tayyorlash tizimini tubdan takomillashtirish chora-tadbirlari toʻgʻrisida”gi PQ-3995-son qarori 11-bandining toʻrtinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 28. Oʻzbekiston Respublikasi Prezidentining 2018-yil 6-noyabrdagi “Baliqchilik sohasini yanada rivojlantirishga doir qoʻshimcha chora-tadbirlar toʻgʻrisida”gi PQ-4005-son qarorining 21-bandidagi “Iqtisodiy taraqqiyot va kambagʻallikni qisqartirish vazirligi, Davlat statistika qoʻmitasi, Davlat soliq qoʻmitasi, Davlat bojxona qoʻmitasi, Ekologiya va tabiatni muhofaza qilish davlat qoʻmitasi, “Oʻzbekchorvanasl” agentligi” soʻzlari “Iqtisodiyot va moliya vazirligi, Milliy statistika qoʻmitasi, Soliq qoʻmitasi, Bojxona qoʻmitasi, Ekologiya, atrof-muhitni muhofaza qilish va iqlim oʻzgarishi vazirligi, Veterinariya va chorvachilikni rivojlantirish qoʻmitasi” soʻzlari bilan almashtirilsin. 29. Oʻzbekiston Respublikasi Prezidentining 2018-yil 13-noyabrdagi “Parrandachilikni yanada rivojlantirish boʻyicha qoʻshimcha chora-tadbirlar toʻgʻrisida”gi PQ-4015-son qarorining 23-bandidagi “Iqtisodiy taraqqiyot va kambagʻallikni qisqartirish vazirligi, Davlat statistika qoʻmitasi, Davlat bojxona qoʻmitasi” soʻzlari “Iqtisodiyot va moliya vazirligi, Milliy statistika qoʻmitasi, Bojxona qoʻmitasi” soʻzlari bilan almashtirilsin. 30. Oʻzbekiston Respublikasi Prezidentining 2018-yil 10-dekabrdagi “Inson huquqlari boʻyicha Oʻzbekiston Respublikasi Milliy markazi faoliyatini takomillashtirish toʻgʻrisida”gi PQ-4056-son qarori 13-bandining ikkinchi xatboshisidagi “Oʻzbekiston Respublikasi Davlat statistika qoʻmitasi, Oʻzbekiston Respublikasi Bandlik va mehnat munosabatlari vazirligi” soʻzlari “Oʻzbekiston Respublikasi Milliy statistika qoʻmitasi, Kambagʻallikni qisqartirish va bandlik vazirligi” soʻzlari bilan almashtirilsin. 31. Oʻzbekiston Respublikasi Prezidentining 2018-yil 12-dekabrdagi “Texnik jihatdan tartibga solish, standartlashtirish, sertifikatlashtirish va metrologiya tizimlarini yanada rivojlantirish chora-tadbirlari toʻgʻrisida”gi PQ-4059-son qarorining 17-bandidagi “Moliya vazirligi, Iqtisodiyot vazirligi, Uy-joy kommunal xizmat koʻrsatish vazirligi, Davlat soliq qoʻmitasi, Davlat statistika qoʻmitasi” soʻzlari “Iqtisodiyot va moliya vazirligi, Qurilish va uy-joy kommunal xoʻjaligi vazirligi, Soliq qoʻmitasi, Milliy statistika qoʻmitasi” soʻzlari bilan almashtirilsin. 32. Oʻzbekiston Respublikasi Prezidentining 2019-yil 10-yanvardagi “Oʻzbekiston Respublikasi Iqtisodiyot va sanoat vazirligi faoliyatini tashkil etish toʻgʻrisida”gi PQ-4105-son qarori 13-bandining uchinchi xatboshisidagi “Moliya vazirligi, Innovatsion rivojlanish vazirligi, Investitsiyalar va tashqi savdo vazirligi, Bandlik va mehnat munosabatlari vazirligi, Davlat statistika qoʻmitasi, Davlat soliq qoʻmitasi, Davlat bojxona qoʻmitasi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi” soʻzlari “Iqtisodiyot va moliya vazirligi, Oliy taʼlim, fan va innovatsiyalar vazirligi, Investitsiyalar, sanoat va savdo vazirligi, Kambagʻallikni qisqartirish va bandlik vazirligi, Milliy statistika qoʻmitasi, Soliq qoʻmitasi, Bojxona qoʻmitasi, Davlat aktivlarini boshqarish agentiligi” soʻzlari bilan almashtirilsin. 34. Oʻzbekiston Respublikasi Prezidentining 2019-yil 7-martdagi PQ-4235-son qarori bilan tasdiqlangan “Gender.stat.uz” veb-saytiga joylashtirilishi lozim boʻlgan minimal gender koʻrsatkichlar va boshqa maʼlumotlar roʻyxatida: 1, 2, 6, 8, 11, 13, 16 — 34, 37, 38, 41, 42, 45, 51, 52-pozitsiyalari “Maʼlumotlarni shakllantirish uchun masʼul organ” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; izoh qismidagi “Davlat statistika qoʻmitasiga” soʻzlari “Milliy statistika qoʻmitasiga” soʻzlari bilan almashtirilsin. 35. Oʻzbekiston Respublikasi Prezidentining 2019-yil 22-apreldagi “Bola huquqlari kafolatlarini yanada kuchaytirishga oid qoʻshimcha chora-tadbirlar toʻgʻrisida”gi PQ-4296-son qarorida: a) 7-banddagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; b) ilovada: 1, 2 va 6-pozitsiyalarning “Maʼlumotlarni shakllantirish uchun masʼul organ” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; izoh qismidagi “Davlat statistika qoʻmitasiga” soʻzlari “Milliy statistika qoʻmitasiga” soʻzlari bilan almashtirilsin. 36. Oʻzbekiston Respublikasi 2019-yil 8-maydagi PQ-4312-son qarori bilan tasdiqlangan Oʻzbekiston Respublikasi maktabgacha taʼlim tizimini 2030-yilgacha rivojlantirish konsepsiyasining 2-bobi toʻrtinchi va oltinchi xatboshilaridagi “Davlat statistika qoʻmitasining” soʻzlari “Milliy statistika qoʻmitasining” soʻzlari bilan almashtirilsin. 37. Oʻzbekiston Respublikasi Prezidentining 2019-yil 3-oktabrdagi “Ijtimoiy-iqtisodiy rivojlanishda iqtisodiy tadqiqotlar sifati va rolini oshirish chora-tadbirlari toʻgʻrisida”gi PQ-4471-son qarori 16-bandining uchinchi va toʻrtinchi xatboshilaridagi “statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 38. Oʻzbekiston Respublikasi Prezidentining 2019-yil 31-oktabrdagi “Yagona milliy mehnat tizimi” idoralararo dasturiy-apparat kompleksini joriy qilish chora-tadbirlari toʻgʻrisida”gi PQ-4502-son qarori 1-bandning sakkizinchi xatboshisidagi “Davlat statistika qoʻmitasi, Moliya vazirligi” soʻzlari “Milliy statistika qoʻmitasi, Iqtisodiyot va moliya vazirligi” soʻzlari bilan almashtirilsin. 39. Oʻzbekiston Respublikasi Prezidentining 2020-yil 28-yanvardagi PQ-4575-son qarori bilan tasdiqlangan Oʻzbekiston Respublikasi qishloq xoʻjaligini rivojlantirishning 2020 — 2030-yillarga moʻljallangan strategiyasida belgilangan vazifalarni 2020-yilda amalga oshirish boʻyicha chora-tadbirlar dasturining 41 va 43-pozitsiyalari “Masʼul ijrochilar” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 40. Oʻzbekiston Respublikasi Prezidentining 2020-yil 11-apreldagi “Xorazm viloyati tarkibida Tuproqqalʼa tumanini tashkil etish bilan bogʻliq tashkiliy masalalarni hal etish chora-tadbirlari toʻgʻrisida”gi PQ-4671-son qarorining 6-bandidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 41. Oʻzbekiston Respublikasi Prezidentining 2020-yil 1-maydagi “Hududlarni ijtimoiy-iqtisodiy rivojlantirishni reyting baholash tizimini joriy etish toʻgʻrisida”gi PQ-4702-son qarorida: a) 5-bandning birinchi xatboshisi va 11-bandning “a” kichik bandi toʻrtinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; b) 1-ilovada: 1-ilovaning I va III bosqichlari “Masʼullar” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; 2-ilovaning 1 — 8, 10, 12, 14 — 23, 25, 26, 28 — 33, 36-pozitsiyalari “Masʼul organ*” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; 2a-ilovaning 1 — 6, 8 — 11, 13 — 15-pozitsiyalari “Masʼul organ” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; 3-ilovaning 1 — 10, 12, 14 — 16, 18 — 29, 31 — 35, 37 — 43, 46-pozitsiyalari “Masʼul organ*” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin; 3a-ilovaning 1 — 7, 9 — 12, 14 — 15-pozitsiyalari “Masʼul organ*” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 42. Oʻzbekiston Respublikasi Prezidentining 2020-yil 22-iyundagi PQ-4756-son qarori bilan tasdiqlangan Oʻzbekiston Respublikasining xalqaro shartnomalar va xalqaro tashkilotlarga aʼzolik boʻyicha majburiyatlarni bajarishga masʼul davlat organlari va boshqa tashkilotlar roʻyxatining 24-pozitsiyasi “Toʻlovchilar nomi” ustunidagi “Statistika agentligi” soʻzlari “Milliy statistika qoʻmitasi” soʻzlari bilan almashtirilsin. 43. Oʻzbekiston Respublikasi Prezidentining 2021-yil 23-avgustdagi “Mehnat va ijtimoiy munosabatlar akademiyasini tashkil etish toʻgʻrisida”gi PQ-5227-son qarori 12-bandining uchinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 44. Oʻzbekiston Respublikasi Prezidentining 2021-yil 23-noyabrdagi “Meva-sabzavotchilik va uzumchilikda oilaviy tadbirkorlikni rivojlantirish, qishloq xoʻjaligi ishlab chiqarishida dehqon xoʻjaliklarining ulushini oshirish chora-tadbirlari toʻgʻrisida”gi PQ-20-son qarorining 18-bandidagi “Davlat statistika qoʻmitasi (B.A. Begalov)” soʻzlari “Milliy statistika qoʻmitasi” soʻzlari bilan almashtirilsin. 45. Oʻzbekiston Respublikasi Prezidentining 2022-yil 12-yanvardagi PQ-81-son qarori bilan tasdiqlangan Korrupsiyaga qarshi kurashish ishlarining samaradorligini reyting baholash eksperiment tariqasida oʻtkaziladigan davlat organlari va tashkilotlari, shu jumladan mahalliy davlat hokimiyati organlari roʻyxatining 15-pozitsiyasidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 46. Oʻzbekiston Respublikasi Prezidentining 2022-yil 13-yanvardagi “Samarqand davlat universiteti faoliyatini yanada takomillashtirishga doir qoʻshimcha chora-tadbirlar toʻgʻrisida”gi PQ-82-son qaroriga 3-ilovaning 6-pozitsiyasi “Tarmoq korxonalari, tashkilotlari va muassasalari” ustunidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 47. Oʻzbekiston Respublikasi Prezidentining 2022-yil 28-yanvardagi “Ishni sudga qadar yuritishda yagona idoralararo elektron hamkorlik tizimini joriy etish chora-tadbirlari toʻgʻrisida”gi PQ-105-son qaroriga 1-ilovaning 16-bandidagi “Oʻzbekiston Respublikasi Davlat statistika qoʻmitasi” “Oʻzbekiston Respublikasi Milliy statistika qoʻmitasi” soʻzlari bilan almashtirilsin. 48. Oʻzbekiston Respublikasi Prezidentining 2022-yil 1-martdagi “Qishloq xoʻjaligida suvni tejaydigan texnologiyalarni joriy etishni yanada takomillashtirish chora-tadbirlari toʻgʻrisida”gi PQ-144-son qarori 10-bandining ikkinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 49. Oʻzbekiston Respublikasi Prezidentining 2022-yil 19-apreldagi “Qashqadaryo viloyati tarkibida Koʻkdala tumanini tashkil etish bilan bogʻliq tashkiliy masalalarni hal etish chora-tadbirlari toʻgʻrisida”gi PQ-211-son qarorining 7-bandidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 50. Oʻzbekiston Respublikasi Prezidentining 2022-yil 22-sentabrdagi “Respublikada kapital qurilish sohasida buyurtmachi xizmati faoliyatini takomillashtirish chora-tadbirlari toʻgʻrisida”gi PQ-378-son qarori 9-bandining “v” kichik bandidagi “Davlat statistika qoʻmitasi, Davlat soliq qoʻmitasi” soʻzlari “Milliy statistika qoʻmitasi, Soliq qoʻmitasi” soʻzlari bilan almashtirilsin. 51. Oʻzbekiston Respublikasi Prezidentining 2022-yil 28-dekabrdagi “Oʻzbekiston Respublikasining 2023 — 2025-yillarga moʻljallangan investitsiya dasturini amalga oshirish chora-tadbirlari toʻgʻrisida”gi PQ-459-son qaroriga 8-ilovaning “Loyiha tashabbuskorlari va loyiha nomi” ustunidagi “Davlat statistika qoʻmitasi” pozitsiyasi “Milliy statistika qoʻmitasi” pozitsiyasi bilan almashtirilsin. 52. Oʻzbekiston Respublikasi Prezidentining 2022-yil 29-dekabrdagi “Oʻzbekiston Respublikasi Prezidenti huzuridagi Qonunchilik va huquqiy siyosat institutining faoliyatini tashkil etish toʻgʻrisida”gi PQ-462-son qarorining 14-bandi toʻrtinchi xatboshisidagi “Davlat statistika qoʻmitasi” soʻzlari “Milliy statistika qoʻmitasi” soʻzlari bilan almashtirilsin. 1. Oʻzbekiston Respublikasi Prezidentining 2002-yil 24-dekabrdagi “Oʻzbekiston Respublikasi Makroiqtisodiyot va statistika vazirligini qayta tashkil etish toʻgʻrisida”gi PF-3183-son Farmonining 4-bandi va 6-bandining uchinchi xatboshisi. 2. Oʻzbekiston Respublikasi Prezidentining 2019-yil 13-dekabrdagi “Oʻzbekiston Respublikasi Prezidentining ayrim hujjatlariga oʻzgartirish kiritish toʻgʻrisida”gi PF-5894-son Farmoniga ilovaning 86-bandi. 3. Oʻzbekiston Respublikasi Prezidentining 2020-yil 21-iyuldagi “Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish toʻgʻrisida”gi PF-6031-son Farmoniga ilovaning 22-bandi. 4. Oʻzbekiston Respublikasi Prezidentining 2021-yil 24-iyuldagi “Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida”gi PF-6268-son Farmoniga 1-ilovaning 16-bandi. 5. Oʻzbekiston Respublikasi Prezidentining 2019-yil 9-apreldagi “Davlat boshqaruvining ochiqligi va shaffofligini taʼminlash hamda mamlakatning statistika salohiyatini oshirish yuzasidan qoʻshimcha chora-tadbirlar toʻgʻrisida”gi PQ-4273-son qarori. 6. Oʻzbekiston Respublikasi Prezidentining 2020-yil 8-oktabrdagi “Toshkent shahrida “A.A. Gersen nomidagi Rossiya davlat pedagogika universiteti” Federal davlat budjeti oliy taʼlim muassasasi filialini tashkil etish toʻgʻrisida”gi PQ-4857-son qaroriga 3-ilovaning 22-bandi. 7. Oʻzbekiston Respublikasi Prezidentining 2024-yil 4-martdagi “Oʻzbekiston Respublikasi Prezidenti huzuridagi Statistika agentligi faoliyatini tashkil etish chora-tadbirlari toʻgʻrisida”gi PQ-114-son qarori.